**Referat**

|  |
| --- |
| **Møde:** FU  **Tid**: Torsdag den 20/6 2013 kl. 16.30-18.30  **Sted:** Mødelokale D, Regionshuset  **Deltagere:** Bente Graversen, Leif Serup, Jesper Hosbond Jensen, Carsten Kaalbye, Benjamin Holst, Maria Thorsager (ref.)  **Afbud:** Jesper Hosbond Jensen, Benjamin Holst  **Sagsnr.:** 2013-24536 |

|  |  |  |
| --- | --- | --- |
| 1. | **Orientering**  Ældrechef Kristian Cronwald udpeget som kommunal repræsentant til ”Arbejdsgruppe om det intern medicinske område”.  Implementering af Det Fælles Medicinkort (Orienteringsmøde i Region Nordjylland) | *På baggrund af beslutning via mailrunde er Kristian Cronwald udpeget.*  *Det fælles medicinkort tages i brug i starten af 2014. Orienteringsmøde for kommunerne herom afholdt d. 18. juni 2013 i Region Nordjylland.*  *Der var på forhånd enkelte kommuner, som ikke var tilmeldt. De er efterfølgende blevet gjort opmærksomme på arrangementet.* |
| 2. | **Status på sekretariatets opstart**  Maria giver en kort status. | *Maria orienterede kort om opstarten. Muligheden for hjemmeside samt logo til sekretariatet blev drøftet.*  *Det blev aftalt, at Maria (efter drøftelse med rammeaftalesekretariatet) laver udkast til ”designmodel”, som præsenteres på næste FU møde.* |
| 3. | **Udkast til kommissorium for FU**  Der orienteres om status vedr. udarbejdelse af kommissorium for FU. Omdeling af udkast hertil. | *Der blev omdelt udkast til kommissorium for FU, forretningsorden samt arbejdsbeskrivelse for sekretariatet. De er efterfølgende fremsendt elektronisk.*  *FU kommenterer og kvalificerer direkte i de elektroniske dokumenter og fremsender til Maria snarest muligt. Maria samler kommentarer og retter i dokumenterne, således de kan sendes til FU endnu en gang inden næste møde, hvor punktet igen sættes på dagsordenen.*  *Derudover blev det aftalt, at Benjamin og Maria snarest muligt fremsender udkast til ”struktur-notat” vedrørende den fremtidige organisering på sundhedsområdet.*  *Notatet skal være klart til drøftelse på næste FU møde.* |
| 4. | **Status Fysioterapi**  Status vedr. overdragelse af Vederlagsfri Fysioterapi til Det Fælleskommunale Sundhedssekretariat | *Ansvaret for den vederlagsfri fysioterapi er overgået til Det Fælleskommunale Sundhedssekretariat pr. 11. juni 2013.*  *Der er afholdt møde i Samarbejdsudvalg for Fysioterapi d. 11. juni 2013. Her blev årets kontrolstatistikker behandlet.*  *Der vil løbende blive orienteret om relevante sager indenfor fysioterapiområdet på FU møderne.* |
| 5. | **Opfølgning på *”Oplæg til Samarbejds- og opfølgningsmodel på sundhedsudspillet”***  KL’s papir omkring opfølgning på sundhedsudspillet indgår i materialet til KKR mødet, og der er behov for at drøfte det videre arbejde.  Opgaven med at udforme et konkret forslag til etablering af en politisk sparringsgruppe overdrages til FU på sundhedsområdet. Når der foreligger et konkret forslag, behandles det i KDK og præsenteres efterfølgende for Borgmesterkredsen og KKR Nordjylland. | *Model præsenteres på KKR møde d. 21. juni 2013.*  *Der var på mødet en drøftelse af modellen.* |
| roll6. | **Indledende planlægning af Fællesmøde d. 1. november 2013**  Fællesmøde for Sundhedsdirektører og Sundhedschefer.  Rammerne for arrangementet samt forslag til konkret indhold drøftes. | *Overordnet skal temamødet centreres om:*     1. *Struktur* 2. *Sundhedsaftaler*   *Derudover var der brainstorm om mulige emner på temamødet:*  *- ”De største sundhedspolitiske udfordringer” (Som kommunerne pt. er i gang med at beskrive). Kunne disse bringes i spil og bruges som afsæt til en sundhedsaftaletematisering?*  *- Fælles dataoplæg fra kommuner og region*  *- Oplæg fra referencegruppen om sundhedsaftalerne (Leif)*  *- Sygeplejen*  *- Opfølgende hjemmebesøg*  *- Samarbejdet med almen praksis*  *Der fremkom ide om oplæg fra Sundhedsstyrelsen vedr. de kommende 80 forløbsprogrammer (Bente Müller)*  *Derudover ønske om oplæg fra Jes Søgaard.*  *Maria laver udkast til program for dagen. Dette drøftes på næste FU møde.*  *Sundhedschefer er efter mødet indkaldt, og der er booket lokaler i Nordkraft.* |
| 7. | **Opfølgning DAS møde 4/6 2013**  Der er udsendt referat fra mødet. Opfølgning på relevante emner, der blev drøftet på mødet. | *Udkast til referater fra Den Administrative Styregruppe vil også fremadrettet blive sendt til godkendelse i FU (ikke hos alle kommuner).* |
| 8. | **Situationen omkring almen praksis**  Det anbefales jævnfør bilaget, at der tages initiativ til etableringen af et tværgående beredskabsforum for alle kommuner inden sommerferien. Muligheden herfor drøftes. | *Carsten deltager i gruppe om midlertidigt beredskab.*  *Han vil løbende fremsende information vedrørende situationen.*  *Der var drøftelse om, hvilken kreds informationerne skal tilgå. Det kan overvejes at sende til både sundhedschefer, borgerservicechefer samt evt. til kommunernes postkasse, så det sikres, at der handles på informationen; selv i ferietiden.*  *Carsten følger op på, hvorvidt det er tanken, at der skal nedsættes endnu et tværgående beredskabsforum inden ferien.* |
| 9. | **Udpegninger**  **- Vedr. oprettelse af midlertidigt beredskab** (fortsættelse af punkt 8)  Der skal i hvert KKR udpeges 2 ældrechefer, en borgercenterchef og en sundhedsdirektør til at repræsentere kommunerne i den enkelte regions planlægning af et midlertidigt beredskab. Kommunaldirektørkredsen har drøftet udpegningen (som er sendt fra KL til de 5 kommunaldirektørtovholdere).  Benjamin giver en status for udpegningen på mødet.  **- Arbejdsgruppe vedr. træningstilbud i forbindelse med nationale visitationsretningslinjer til sygehusbehandling.**  Der er i kommissoriet lagt op til, at der udpeges 2 repræsentanter fra kommunerne, f.eks. 1 fra Aalborg og 1 fra mindre kommune.  **- Projekt telemedicinsk sårvurdering**  Projektet baserer sig på en Styregruppe, en Implementeringsgruppe og en Koordineringsgruppe.  Der mangler at blive udpeget to repræsentanter til styregruppen, og til implementeringsgruppen (1 repræsentant fra hver kommune) mangler der repræsentant fra Thisted, Jammerbugt, Hjørring, Læsø og Rebild.  - **Arbejdsgruppe om basisindhold i sygeplejefaglige kompetencer i akuttilbud**  Der skal nedsættes arbejdsgruppe med deltagelse af et antal kommuner, Sundhedsstyrelsen, Danske Regioner, Dansk Sygeplejeselskab, Dansk Sygeplejeråd og Dansk Selskab for Almen medicin. | *Der var en overordnet drøftelse vedrørende princip for udpegninger, og det blev aftalt, at klyngestrukturen som udgangspunkt skal respekteres ift. udpegninger, men samtidig skal der være mulighed for, at enkelte kommuner vælger selv at deltage i en arbejdsgruppe, selvom der også er klyngerepræsentant med.*  *Som udgangspunkt vil udpegninger blive sat på dagsorden til FU møder, men der kan også ske udpegninger via mailrunde ved hastesager.*  *Navne meldes ind til Maria, som videreformidler og holder overblik over nedsatte grupper og disses sammensætning.*  *Der er i KDK nedsat gruppe. Medlemmerne er:*   * *Kristian Cronwald, Aalborg* * *Jan Bendix, Thisted* * *Carsten Kaalbye, Mariagerfjord* * *Hanne Dahl, Aalborg*   *Undervejs*  *Udpegning undervejs (2 repræsentanter til Styregruppen). Navne meldes ind til Maria snarest muligt, som vil videreformidle.*  *Alle kommuner skulle være repræsenteret i implementeringsgruppen i forhold til klyngestrukturen.*  *Det blev aftalt, at Klynge Nord tilbydes en plads i arbejdsgruppen. Frederikshavn Kommune har efterfølgende tilkendegivet, at de gerne vil deltage med deres udviklingssygeplejerske Tanja Marie Nørgaard.* |
| 10. | **Blodprøvetagning af patienter i eget hjem**  Der gives en status på tilbagemeldinger fra kommunerne vedrørende muligheden for at indgå i en forsøgsordning omkring blodprøvetagning af patienter i eget hjem.  Der er frist d. 3. september 2013. | *Aalborg har tilmeldt sig ordningen.*  *Mariagerfjord er ikke med.*  *Brønderslev er ikke med*  *Læsø er skrevet ud af ordningen.* |
| 11. | **”Respiratorproblematikken”**  På baggrund af en henvendelse fra Rikke Albrechtsen, Frederikshavn, drøftes respiratorproblematikken. | *Bente orienterede og kunne oplyse, at sagen ligger hos KL og Finansministeriet, som skal finde en fordelingsmodel.*  *Rikke Albrektsen orienteres om status (Maria).* |
| 12. | **Fastlæggelse af mødedatoer for FU møder 2013 og 1. kvartal 2014** | *Det blev foreslået, at FU fremadrettet holdes møder mandag morgen fra 8.30-10.30 med fast interval.*  *Der planlægges 10 møder årligt.*  *Møderne vil finde sted på Boulevarden 13 (Sekretariatets mødelokale).*  *Næste møde finder sted i august.*  *Maria udsender snarest mødebookinger for det næste halve år.*  *I bedes afvise de møder, hvor I allerede nu kan se, at I ikke kan deltage. Ved 2 eller flere afbud vil møderne blive flyttet.* |
| 13. | **Eventuelt:**  **Opfølgning på SKU mødet d. 20. juni 2013.**  **Udpegning af medlemmer til tværsektoriel referencegruppe for Kræftrehabilitering og Palliation (jævnfør mail fra Inge Kjær)** | *Der planlægges møde mellem Leif og regionen med henblik på at udarbejde fælles datagrundlag vedrørende det medicinske område.*  *Der skal udnævnes 1 repræsentant fra hver klynge. Mariagerfjord har indmeldt 1 repræsentant.*  *Der mangler således at blive udpeget fra 3 klynger. Navne fremsendes til Maria snarest.*  *Regionen er forespurgt, om muligheden for at få fremsendt kommissoriet. De oplyser, at pga. aflyst møde i faglig følgegruppe er et sådant endnu ikke udarbejdet. Det vil efter al sandsynlighed først ske efter sommerferien.* |